इस सच्चाई को जानने के बाद कवि अपने पूर्वजों की ओर से बंगाल की सुंदरियों से क्षमा मांगता है । कवि को इस बात का बेहद दुख है कि पूरी सच्चाई को जाने बिना कलकत्ता को दोषी ठहराया गया । पर, यह भी सच है कि सत्य को जानने का उनके पास कोई साधन नहीं था, क्योंकि बिचौलिए उनके घरवाले से यही कहते थे कि वे कलकत्ता में किसी स्त्री के जाल में फंस गए है या वहाँ की स्त्री ने उसपर जादू करके उन्हें भेड़ या सुग्गा बना दी है । उनकी स्त्रियों को क्या पता कि उनके पतियों को रोटी के नाम पर मारिशस, फिजी, सूरीनाम और न जाने कहाँ-कहाँ पहुँचा दिया गया है ।